Die wêreld se fiksste skeidsregter is... - LionsWorld Forum
Die wêreld se fiksste skeidsregter is...
Quote Reply Topic: Die wêreld se fiksste skeidsregter is...
Posted: 14-Dec-2016 at 7:32am
Die Suid-Afrikaanse skeidsregter Jaco Peyper word as een van die heel fiksste skeidsregters in wêreldrugby gereken.
Peyper en die Nieu-Seelander Ben O’Keefe skop volgens fyn berekende data, wat minstens twee keer per jaar aan Wêreldrugby verskaf word, stof in die oë van ander top-blasers.
Volgens Carel Bester, Peyper se fiksheidsinstrukteur by die Vrystaatse Sportwetenskap-instituut (FSSI) in Bloemfontein, het dié fluitjiedraer baie goed gevaar in die verslag wat hy (Bester) in September by Wêreldrugby ingehandig het.
“Tussen hom en Ben (O’Keefe) was hulle twee bo-aan die lys wat yo-yo’s (hardloop-toetse) betref. Dit was verreweg die hoogste van al die skeidsregters wat getoets en wie se verslae ingedien is,” het Bester gesê.
Die Nieu-Seelandse skeidsregter Ben O’Keefe. Foto: Getty Images
Hy het gesê dit is nie maklik om so iets te bereik nie. Dit verg daaglikse intense kondisionering en toewyding van die skeidsregter se kant af.
“Matt Blair, Wêreldrugby se kondisioneringskonsultant, stuur gewoonlik ná toetswedstryde vir my Jaco se GPS-besonderhede wat inligting bevat oor hoe ver hy gehardloop het, hoe vinnig sy hart geklop het en al die versnellings tydens die wedstryd. Dit skep ’n duidelike prentjie van hoe fiks Jaco werklik is,” het Bester gesê.
Hy meen dit gaan oor baie meer as net op die veld rondhardloop met ’n fluitjie in die hand. Bester sê dit verg jare se kondisionering om te kom waar Peyper is en selfs meer om dit te handhaaf.
Hy het gesê in die laaste toets wat Peyper hanteer het tussen Ierland en Nieu-Seeland, was die bal gemiddeld 41 minute in spel, en dit beteken dat Peyper gerat moet wees vir elke moontlike gebeurlikheid in die wedstryd.
“Ek wil my verstout en so bietjie spog met die Vrystaat en sê ek glo Jaco is tans die fiksste skeidsregter in die wêreld. Dit kan duidelik gesien word wanneer hy op die veld is en as daar na sy fiksheidsprofiel gekyk word,” het Bester gesê.
Quote Reply Posted: 14-Dec-2016 at 7:32am
Stadige nuus maand....
Quote Reply Posted: 14-Dec-2016 at 11:44am
Hahahhahaaaa!!! Ja ons lees omtrent enige-iets nou.
Quote Reply Posted: 14-Dec-2016 at 12:04pm
Maybe Stewie Fruitie can learn from him. He always seemed about half a meter off the pace when he reffed the Lion in the CC.
Quote Reply Posted: 14-Dec-2016 at 12:06pm
It sounded like the Lions were going to invite LionsWorld to their referee evaluations early in Feb...should be quite an eye-opener
Edited by Transvaal - 14-Dec-2016 at 12:07pm
Quote Reply Posted: 14-Dec-2016 at 12:16pm